Faysal I
Faysal I bin al-Husayn bin Ali al-Hoshimiy (arabcha: فيصل الأول بن الحسين بن علي الهاشمي , Faysal al-Avval bin al-Husayn bin 'Ali al-Hoshimiy; yillari: 1885-yil 20-may — 1933-yil 8-sentabr) 1920-yilda Suriya (Katta Suriya Arab Qirolligining qiroli), 1921-yil 23-avgustdan 1933-yilgacha Iroq qiroli boʻlgan. U 1916-yil iyun oyida arablar podshohi deb eʼlon qilingan Makka amiri va sharifi Husayn bin Alining uchinchi oʻgʻli edi. U Muhammad (s.a.v)ning 38- toʻgʻridan-toʻgʻri avlodi edi, chunki uning ajdodlari Hoshimiylar oilasiga mansub. Faysal sunniy va shia musulmonlari oʻrtasida umumiy sadoqatni ragʻbatlantirish va Iroq, Suriya va Arabiston yarimorolining qolgan qismini oʻz ichiga olgan arab davlatini yaratish maqsadida panarabizmni targʻib qilib birdamlikni mustahkamlagan. Hokimiyatda boʻlgan davrida Faysal turli etnik va diniy guruhlarni idoralarga kiritish orqali oʻz boshqaruvini diversifikatsiya qilishga harakat qildi. Biroq, Faysalning umumarab millatchiligiga urinishi, maʼlum guruhlarning yakkalanishiga olib keldi.